b'\n_START_ARTICLE_\nJanne Ronkainen\n_START_PARAGRAPH_\nJanne Martti Ronkainen (s. 5. helmikuuta 1963 Karhula) on suomalainen kuulanty\xc3\xb6nt\xc3\xa4j\xc3\xa4. Ronkainen voitti kuulanty\xc3\xb6nn\xc3\xb6ss\xc3\xa4 sek\xc3\xa4 ulko- ett\xc3\xa4 sis\xc3\xa4radoilla kolme Suomen mestaruutta. H\xc3\xa4nen enn\xc3\xa4tystuloksensa 20,75 m on ty\xc3\xb6nnetty vuonna 1990. Seuratasolla h\xc3\xa4n edusti Karhulan Veikkoja._NEWLINE_Ronkainen ei saapunut Kansainv\xc3\xa4lisen yleisurheiluliiton j\xc3\xa4rjest\xc3\xa4m\xc3\xa4\xc3\xa4n harjoituskauden dopingtestiin 6. helmikuuta 1991, jonka seurauksena h\xc3\xa4nelle m\xc3\xa4\xc3\xa4r\xc3\xa4ttiin 24 kuukauden kilpailukielto. Aluksi Ronkaisen valmentaja Ilpo Saarela ilmoitti Ronkaisen olleen testihetkell\xc3\xa4 harjoitusleirill\xc3\xa4 Madeiralla, mutta my\xc3\xb6hemmin paljastui Ronkaisen olleen Suomessa ja pakoilleen testi\xc3\xa4. Saarela sai tapauksesta 24 kuukauden toimitsijakiellon. Ronkainen palasi kilpailukiellon j\xc3\xa4lkeen viel\xc3\xa4 kilpakentille, sijoittuen vuonna 1994 Kalevan kisoissa kuudenneksi.'